Алматы геофизикалық экспедициясы

Алматы геофизикалық экспедициясы - 1983 жылы "Қазгеофизика" бірлестігінің жанында, далалық сейсмикалық барлау жұмыстарында өндіріске жаңа техника мен үздік технологияны енгізу және келіп түскен мәліметтерін ЭЕМ-да өңдеу мақсатында ұйымдастырылған. Экспедиция Қазақстанда бірінші болып 2D және 3D сейсмобарлау жұмыстарында құрамында VDS-18 сейсмостанциясы, 4 MERTZ сілкіндіргіштері бар телеметрлік кешенді пайдаланған. Осы кешенді пайдалану арқылы Каспий маңы ойысының шығыс жиегінде 1000 шаршы км-ден астам алаңда геофизикалық жұмыстар жүргізген. 1996 жылы "Алматыгеофизика" акционерлік қоғамы "ГЕОТЕКС" компаниясы құрамына кірді, ал 1997 жылы компанияның жаңа құрылымға көшуіне байланысты тарқатылып жіберілді.Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005. ISBN 9965-9765-1-1
Дереккөздер

Санат:Геофизика